TEAM พุ่ง 3 วันติด! บวกอีก 17% คาดเก็งกำไรเทคนิคขาขึ้น-ลุ้นปีนี้เทิร์นอะราวด์
TEAM พุ่ง 3 วันติด! บวกอีก 17% โดย ณ เวลา 11.54 น. อยู่ที่ระดับ 3.74 บาท บวก 0.54 บาทนิวไฮรอบ 6 ปี คาดเก็งกำไรเทคนิคขาขึ้น-ลุ้นปีนี้เทิร์นอะราวด์
TEAM พุ่ง 3 วันติด! บวกอีก 17% โดย ณ เวลา 11.54 น. อยู่ที่ระดับ 3.74 บาท บวก 0.54 บาทนิวไฮรอบ 6 ปี คาดเก็งกำไรเทคนิคขาขึ้น-ลุ้นปีนี้เทิร์นอะราวด์
14 ก.ค. 2564

ผู้สื่อข่าวรายงานว่า วันนี้ (14 ก.ค. 64) ราคาหุ้นบริษัท ทีมพรีซิชั่น จำกัด (มหาชน)  หรือ TEAM ณ เวลา 11.54 น. อยู่ที่ระดับ 3.74 บาท บวก 0.54 บาท หรือ 16.88% ด้วยมูลค่าการซื้อขาย 214.66 ล้านบาท ราคาหุ้นบวก 3 วันติด โดยนับตั้งแต่หุ้นปิดที่ระดับ 2.88 บาท เมื่อวันที่ 12 ก.ค. 64 จนถึงล่าสุดหุ้นปรับตัวแล้ว 30%

อีกทั้งล่าสุดราคาหุ้นปรับตัวแรงในรอบ 6 ปี 5 เดือน โดยเทียบตั้งแต่หุ้นยืนที่ระดับ 3.70 บาท เมื่อวันที่ 2 ก.พ. 2558  คาดเก็งกำไรทางเทคนิคขาขึ้นและลุ้นผลงานปีนี้พลิกกำไรจากปีก่อน
โดย TEAM รายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิอยู่ที่ 46.75 บาท จากช่วงเดียวกันของปีก่อนขาดทุนสุทธิ 10.86 ล้านบาท คาดผลการดำเนินงานปีนี้พลิกกำไรหลังไตรมาส 1/2564 ผลงานโดดเด่นเมื่อเทียบกับกำไรทั้งปี 2563

สำหรับ TEAM เป็นผู้พัฒนา ออกแบบ ผลิต ประกอบวงจรอิเล็กทรอนิกส์ (PCBA) และผลิตภัณฑ์อิเล็กทรอนิกส์สำเร็จรูป รวมทั้งให้บริการจัดหาวัตถุดิบและจัดส่ง โดยให้บริการกับลูกค้าที่ผลิตผลิตภัณฑ์หลากหลายประเภท เช่น อุตสาหกรรมการแพทย์ สินค้าอุตสาหกรรมและพาณิชยกรรม อุปกรณ์เครือข่ายการสื่อสารไร้สายต่างๆ อุตสาหกรรมยานยนต์ อุตสาหกรรมโทรคมนาคม และ สินค้าอุปโภคและบริโภค